
ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg


ДО

ОБЩИНСКИ СЪВЕТ
БУРГАС
                                              Д О К Л А Д Н А  З А П И С К А

ОТ ДИМИТЪР НИКОЛОВ

 КМЕТ НА ОБЩИНА БУРГАС

ОТНОСНО: Прекратяване на съсобственост чрез продажба на общинска идеална част от недвижим имот – УПИ I, кв. 11 по плана на ж.р. Меден Рудник, гр. Бургас.

УВАЖАЕМИ ОБЩИНСКИ СЪВЕТНИЦИ,


Община Бургас е собственик на идеална част в размер  на 33,808%, равняваща се на 3021,42/8937 кв.м ид. части от УПИ I, кв. 11, целият с площ 8937кв.м по ПУП – ПРЗ на зона „А“, ж.р. Меден Рудник, гр. Бургас, отреден „За МБАЛ и Медицински център“, съответен на ПИ с идентификатор 07079.651.181, с площ 8945 кв.м по КК на гр. Бургас, актуван с Акт №7044/23.05.2012г. за частна общинска собственост.

Съсобственик на Община Бургас в цитирания имот е „Булфарма“ ООД, притежаващо останалите 66,192% идеални части и построената в имота  сграда –– Многопрофилна болница за активно лечение, с идентификатор 07079.651.181.2, в която дружеството притежава обособена част с идентификатор 07079.651.181.2.1  с площ 1289 кв.м., на осем нива с обща РЗП – 9372,01 кв.м, както и  ½ ид.част от обособен обект с идентификатор 07079.651.181.2.2 – кафе в партера, цялото с площ 37 кв.м. по КК на гр.Бургас.

За правото си на собственост, заявителят е представил следните документи:  Нотариален акт №10, т.І, рег.№228, н.д.10/21.01.2015г., вписан с вх.рег.№565, акт №88, том 2, дело 197/22.01.2015г., договор от 18.04.2017г., вписан на 21.04.2017г.  с №55, том12, дв.вх.№4604 в Служба по вписванията – Бургас, с приложено  Разрешение за ползване № СТ -05-476/07.05.2012г. на ДНСК.

Освен собствената на заявителя сграда с идентификатор 07079.651.181.2 по КК на гр.Бургас – Многопрофилна болница за активно лечение, в имота са изградени още: сграда с идентификатор 07079.651.181.3 – Медицински център, собственост на „МЦ ІІІ“ ЕООД  и сграда с идентификатор 07079.651.181.4 – ТП, собственост на „ЕВН България Електроразпределение“ с учредено право на строеж съгласно договор от 10.11.2011г.

Постъпило е искане с вх.№ 70-00-3054/26.04.2017г. в Община Бургас от „Булфарма“ ООД за прекратяване на съсобственост, чрез закупуване на общинската идеална част в УПИ І в кв.11, целият с площ 8937 кв.м по  действащия ПУП-ПРЗ на зона „А“, ж.р. Меден Рудник, гр.Бургас.

„Булфарма“ ООД  желае да придобие целия УПИ, предвид  сериозните си инвестиционни намерения в областта на здравеопазването в посочения имот, което трудно би се осъществило в условия на съсобственост.

Искането е разгледано на 04.05.2017г. от комисия, назначена с моя Заповед №2710/30.09.2016г., която въз основа на приложените към него документи е констатирала, че са налице условията на чл.36, ал.1, т.2 от ЗОС, във връзка с чл.41, ал.1, т.2 от Наредбата реда за придобиване, управление и разпореждане с общински имоти и вещи (НРПУРОИВ) и чл.36 от ЗС за продажба на общинските 33,808% ид. части от УПИ І с площ 8937 кв.м. в кв.11 по ПУП-ПРЗ на зона „А“, ж.р. Меден Рудник, гр.Бургас, равняващи се на 3021,42/8937 кв.м ид. части от посочения имот.

В изпълнение разпоредбите на чл.41, ал.2, във връзка с чл.22, ал. 3 от Закона за общинската собственост (ЗОС), е възложено на лицензиран оценител, изготвяне на пазарна оценка на 3021,42/8937 кв.м. идеални части от УПИ I, кв.11 по плана на ж. р. Меден Рудник, гр. Бургас, определена в размер на 153015 лева(сто петдесет и три хиляди и петнадесет лева), без ДДС.

Данъчната оценка на идеалната част от имота, предмет на продажба е 124482,55 лева(сто двадесет и четири хиляди четиристотин осемдесет и два лева и петдесет и пет стотинки).
Предвид изложеното, на основание правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет –Бургас, и като взех предвид решение на комисията, назначена с моя заповед № 2710/30.09.2016г., прието с Протокол от 04.05.2017г., което подкрепям изцяло, предлагам Общински съвет - Бургас, на основание чл.21, ал.1, т.8 от Закона за местното самоуправление и местната администрация, чл.36 от Закона за собствеността,  чл.36, ал.1, т.2 от Закона за общинската собственост, чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас с решение по т.1 от проведеното на 28.06.2016г. заседание(Протокол №13),  да вземе следните 
Р Е Ш Е Н И Я :
1. Допълва Годишната програма за управление и разпореждане с имоти на Община Бургас за 2017г., приета по т.2 от дневния ред на проведеното на 31.01.2017г. заседание на Общински съвет – Бургас (Протокол № 23) в частта на раздел ІІ „Продажби по реда на ЗОС, без търг“, с УПИ І, в кв.11 по  действащия ПУП - ПРЗ на зона „А“, ж.р.Меден Рудник, гр.Бургас, актуван с Акт №7044/23.05.2012г. за частна общинска собственост.
2. Да се продаде на „БУЛФАРМА“ ООД, с ЕИК 112064200, със седалище и адрес на управление: гр.Пещера, ул.“Дойранска епопея“ №5, представлявана от Никола Михайлов Тиков с ЕГН***, в качеството му на Управител, 33,808% идеални части от недвижим имот, актуван с Акт №7044/23.05.2012г. за частна общинска собственост, представляващи 3021,42/8937 кв.м идеални части  от УПИ І, в кв.11, целият с площ 8937 кв.м. по ПУП - ПРЗ на зона „А“, ж.р.Меден Рудник, гр.Бургас, отреден „За МБАЛ и Медицински център“, съответен на ПИ с идентификатор  07079.651.181, с площ 8945 (осем хиляди деветстотин четиридесет и пет) кв.м по одобрена КК на гр. Бургас,  при съседи: 07079.651.149; 07079.651.37; 07079.651.150, за сумата  153 015 (сто петдесет и три хиляди и петнадесет) лева, без ДДС.
Приложение: 

1.Заявление вх.№70-00-3054/26.04.2017г. в Община Бургас;
2. Нотариален акт №10, т.І, рег.№228, н.д.10/21.01.2015г., вписан с вх.рег.№565, акт №88, том 2, дело 197/22.01.2015г.
3. Акт №7044/23.05.2012г. за частна общинска собственост;

4.Договор за продажба от 18.04.2017г., вписан в том 12, №55, дв.вх.№4604/21.04.2017г. за 66,192% ид. части от УПИ I, кв.11, зона „А“, ж.р. Меден Рудник, гр. Бургас;

5.Скица – справка от СГКК-Бургас;

6.Протокол от 04.05.2017г. на комисия, назначена от Кмета на Община Бургас;

7.Удостоверение за данъчна оценка;

8. Експертна пазарна оценка от лицензиран оценител.




ДИМИТЪР НИКОЛОВ
Кмет на Община Бургас

Съгласували:

Златина Георгиева

Директор на дирекция ПНО

Живко Димитров

Директор на дирекция УОС

инж. Минка Чаушева
Началник отдел ОС
Катерина Сидерова

Главен юрисконсулт в дирекция УОС

Изготвил: Невена Цачева - Главен специалист в дирекция УОС
ОС”

